Šintoističko viđenje homoseksualnosti je variralo u prošlosti između pozitivnog i negativnog. Za razliku od drugih religija, šinto je veoma decentralizovana i nedogmatska religija i ne postoji konačni i jedinstveni iliti zvanični stav o homoseksualnosti.

Homoseksualnost u japanskom društvu
-----------------------------------

*Glavni članak: LGBT u Japanu*
Šinto i japansko društvo su veoma usko povezani i oblikuju se međusobno. Ovo, kao i decentralizovanost religije, za posledicu ima da prihvatanje ili odbacivanje homoseksualnosti u šintoizmu oslikava stavove japanskog društva. U istoriji homoseksualnost je bila prihvatljiva, posebno u klasi ratnika i kasnije u srednjoj klasi. Zajedno sa jačanjem uticaja zapadne kulture na japansko društvo sredinom XIX veka u Japanu se javljaju negativni stavovi prema homoseksualnosti, na koju se gleda kao na necivilizovanu. Homoseksualnost se retko smatrala nemoralnom, već društveno neprihvatljivom. Šintoistički pogledi na porodicu i društvenu odgovornost služili su kao opravdanje za neprihvatanje homoseksualnosti.

Poslednjih godina homoseksualnost je ponovo postala prihvatljivija u japanskom društvu i mnogi ljudi smatraju da je nauka dokazala da je homoseksualnost prirodna pojava kod određenog broja ljudi. Ova promena se takođe oslikava na šintoistička svatanja. Danas i konzervativci, kao i progresivne snage mogu da koriste šintoistička verovanja za opravdavanje svojih stavova o homoseksualnosti.

Šintoistička verovanja
----------------------

Japan je veoma kolektivističko društvo, što se oslikava i na veru. Od šintoista se očekuje da rade ono što koristi celom društvu, čak i kada šteti njima kao pojedincima. Tradicija je nešto što ima izuzetnu važnost za društvo i očuvanje tradicije se očekuje od svakog šintoiste. Porodica se smatra mehanizmom kojim se čuva tradicija. 

Mnogi konzervativci smatraju da je reprodukcija osnova za očuvanje tradicije i način na koji se tradicija prenosi na narednu generaciju. S obzirom na to da homoseksualnost nije reproduktivna, ona se smatra pretnjom za okončanje tradicije. Drugi konzervativci smatraju da je homoseksualnost po sebi netradicionalna i loša za društvo kao celinu.
Progresivci smatraju da homoseksualnost ne može da okonča tradiciju, jer je većina ljudi heteroseksualna. Osim toga, homoseksualne osobe mogu da usvajaju decu i tako da obezbeđuju prenos tradicije na naredne generacije bez direktne reprodukcije. Mnogi, takođe, veruju da se tradicija menja zajedno sa promenama u društvu. Primer za ovo je činjenica da je homoseksualnost bila tradicionalno prihvatljiva u prošlosti, ali da je pojam tradicije promenjen pod uticajem stavova koji su dolazili sa zapada.

Šintoizam takođe poštuje prirodu. Konzervativne grupe ovo navode kao argument, jer homoseksualnost smatraju neprirodnom, pošto ne rezultira u reprodukciji. Isti argument navode i progresivne grupe, koje smatraju da je nauka dokazala da je homoseksualnost prirodna i kod ljudi i kod životinja.

Vidi dalje
----------

* LGBT u Japanu
* LGBT i budizam (mnogi Japanci praktikuju hibridnu formu šintoizma i budizma.

Eksterni linkovi
----------------

***LGBT i šintoizam*** na Wikimedijinoj ostavi

* Japanese History for Gay Men

|  |
| --- |
|  Lezbejske, gej, biseksualne i trans(LGBT) teme i religija |
| **Pregled:** | Homoseksualnost i religija **·** Transeksualnost i religija |
| **Religije:** | **Abrahamske**: | Bahá'í **·** Hrišćanstvo (*Anglikanizam **·*** *Baptizam **·** Kvekerizam **·** Luterannizam **·** Metodizam **·** Mormonizam **·** Pravoslavlje **·** Prezbiterijanizam **·** Rimokatolicizam*) **·** Islam **·** Judaizam (*Konzervativni*) |
| **Dharmičke:** | Budizam **·** Hinduizam (*Hare Krishna **·*** *Sikizam* |
| **Taoističke** | Konfucijanizam **·** Šintoizam **·** Taoizam |
| **Druge:** | Sajentologija **·** Unitarni univerzalizam **·** Vudu **·** Wicca **·** Zoroastrizam |
| **Drugo:** | LGBT afirmativne religijske grupe (*Hrišćanstvo **·** Judaizam*) **·** Biblija **·** Spisak hrišćanskih denominacija i njihov odnos prema homoseksualnosti |
| 

|  |  |
| --- | --- |
|  | ***Portal LGBT***  |

. | Ova kutijica: pogledaj • razgovor • uredi |